
Közösségformálás az online oktatásban, V. osztályosok körében

A koronavírus szinte világszerte képernyők elé helyezte a diákokat, ami tanárnak-tanulónak egyaránt fejtörést okozott/okoz. A tanároknak főként azért, mert nem tudják, miként adják át a lehető legjobban a tananyagot, a diákoknak pedig azért, mert egyrészt nem mindent értenek meg másrészt pedig, kimarad az osztálytársakkal való közvetlen interakció, játék. A kisiskoláskor vége jó lehetőséget nyújt az újrakezdésre azok számára, akik barátságok terén nem állnak a legjobban.
Kutatások igazolják, hogy a baráti kapcsolatok hiányával küszködő diákok kevésbe nyitottak a
tanulásra, melynek következményei a gyengébb tanulmányi eredmények is. A kutatás arra keresi a választ, lehetséges-e az online oktatás forgatagában közösséget is építeni, formálni. A résztvevők V. osztályos diákok, tehát olyan gyerekek, akik online formában zárták a kisiskolás kort, majd egy rövid offline oktatásos periódus után ismét a cybertérben tanulnak. A gyerekek mentális egészségének megőrzése minden életkorban előnyt kell élvezzen, ehhez pedig a társas kapcsolatok ápolása is hozzájárul, dolog, melyet szemtől-szembeni találkozás által inkább meg lehetne valósítani, azonban ezekben az időkben is meg kell találni ennek a módját.

A dolgozat elméleti részében a szocializációtól indulva arról lehet olvasni, melyek azok a tényezők, amelyek befolyásolják a szociális kompetencia alakulását, miért fontos a kortárskapcsolatokon túl, hogy barátai legyenek valakinek, melyek a baratságok létrejövésének összetevői. Innen jutunk el oda, hogy miért jó közösségbe lenni, de előtte összehasonlításra kerül, a csoport és a közösség, majd a közösségek kapcsán kitérünk annak online formájára is. Ha már a mindennapokban gyakran használjuk az osztályközösség fogalmát, megnézzük, helyesen tesszük-e ezt, mi a szerepe egy osztályfőnöknek egy osztály életében, valamint jellemzőek-e iskoláskorra a fiú-lány, illetve a lány-fiú barátságok. 

A kutatási részből kiderül, melyek a hipotézisek, a változók, az eszközök, illetve a beavatkozások menetéről lehet olvasni. E fejezet az eredmények értelmezésével és az összegzéssel zárul.



